Diari Oficial de la Generalitat Valenciana


Sumari del DOGV 9821, del 04-04-2024 (2024/2330)

Edicte sobre l'exposició pública de la modificació número 23 del Pla general d'ordenació urbana.
------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2330


Data del document
:   13-03-2024

Organisme emissor
:   Ajuntament de Paiporta

Tipus de document
:   Edicte

Correcció d'errades

 Descriptors 

:   * administració local
    * pla d'urbanisme

Edicte sobre l'exposició pública de la modificació número 23 del Pla general d'ordenació urbana. [2024/2330]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual establix la publicació en el Diari Oficial de la Generalitat Valenciana de l'informe ambiental i territorial estratègic, es fa públic el següent informe ambiental i territorial estratègic, acordat per la Junta de Govern Local, en la sessió celebrada el dia 16 de febrer de 2024:  
  
Primer  
Emetre informe ambiental i territorial estratègic favorable pel procediment simplificat d'avaluació ambiental i territorial estratègica de conformitat amb els criteris de l'annex VIII del TRLOTUP, per considerar que no té efectes significatius sobre el medi ambient la modificació puntual del Pla general núm. 23 per la qual es modifica l'article 3.4.6 de les normes urbanístiques del Pla general, fent remissió al que es disposa en el Decret 151/2009, de 2 d'octubre, del Consell, pel qual s'aproven les exigències bàsiques de disseny i qualitat en edificis d'habitatge i allotjament, i en l'Orde de 7 de desembre de 2009, de la Conselleria de Medi Ambient, Aigua, Urbanisme i Habitatge per la qual s'aproven les condicions de disseny i qualitat en desenvolupament d'este decret o normativa que el substituïsca, del tenor literal següent:  
  
  
Antecedents  
El Pla general d'ordenació urbana es va aprovar per acord de la Comissió Territorial d'Urbanisme de 5 de novembre de 1998, i es van publicar les normes urbanístiques en el Butlletí Oficial de la Província de 26 de desembre de 1998. En aquell moment estaven vigents les HD/91 que exigien que, en edificis de més d'un habitatge, les escales han de disposar d'il·luminació natural, amb un mínim d'un metre quadrat (1 m²) per planta i en totes les plantes en les quals hi haja habitatges, i així va ser arreplegat en les normes urbanístiques del Pla general i en concret en l'article 3.4.6.  
Actualment la norma no exigix que les escales tinguen ventilació natural i per este motiu ha quedat l'article obsolet. Així mateix, l'aplicació i modificació del CTE i els documents bàsics de seguretat estructural (DB SE), seguretat en cas d'incendi (DB SI), seguretat d'utilització i accessibilitat (DB SUA), estalvi d'energia (DB HE), protecció contra el soroll (DB HR) i salubritat (DB HS), fa necessari que la normativa del pla vigent es revise amb la finalitat d'unificar criteris, motiu que fa convenient deixar sense efecte l'indicat article, fent una remissió a la norma general vigent a cada moment.  
  
L'òrgan promotor és l'Ajuntament. Així mateix, també és l'òrgan ambiental i territorial, ja que la modificació afecta exclusivament l'ordenació detallada i en este cas també és l'òrgan substantiu, perquè l'aprovació definitiva de la modificació correspon a l'Ajuntament Ple.  
  
Consten els informes emesos per la TAG d'urbanisme en els quals es conclou que el procediment és el simplificat per no tindre efectes significatius sobre el medi ambient.  
  
Anàlisi de la modificació  
Objecte:  
La modificació puntual proposa adequar la normativa del Pla general referent a escales i rampes a la normativa actual.  
  
Aspectes de fons  
Àmbit espacial:  
La modificació afecta l'ús residencial en totes les zones del sòl urbà.  
  
  
Abast de la modificació:  
La modificació afecta determinacions de l'ordenació detallada, es tracta d'una adaptació a la normativa vigent a cada moment. No altera les superfícies destinades a les dotacions públiques, ni l'equilibri del planejament vigent entre les dotacions públiques i l'aprofitament lucratiu, i no produïx afeccions al medi ambient de cap tipus.  
  
  
Documents que es modifiquen:  
Només es modifica l'article 3.4.6. de les normes urbanístiques del Pla general que queda com seguix:  
«Article 3.4.6. Escales i rampes  
Les escales i rampes dels edificis d'ús residencial han de complir el que es disposa en la normativa general i en concret el que es disposa en el Decret 151/2009, de 2 d'octubre, del Consell, pel qual s'aproven les exigències bàsiques de disseny i qualitat en edificis d'habitatge i allotjament, i en l'Orde de 7 de desembre de 2009, de la Conselleria de Medi Ambient, Aigua, Urbanisme i Habitatge, per la qual s'aproven les condicions de disseny i qualitat en desenvolupament d'este decret, així com, el que es disposa en el Codi tècnic de l'edificació (CTE) o normatives que legalment els substituïsquen».  
  
Efectes sobre el medi ambient:  
La modificació de planejament proposada no genera cap canvi a efectes mediambientals respecte a la situació anterior»  
  
Valoració de possibles efectes sobre el medi ambient  
D'acord amb el que es preveu en l'article 46.3 de la TRLOTUP, l'òrgan ambiental i territorial determinarà el sotmetiment al procediment d'avaluació ambiental ordinari o simplificat, en funció de l'existència d'efectes significatius sobre el medi ambient, tenint en compte els criteris establits en l'annex VIII, i després de la consulta prèvia de les administracions o àrees afectades si escau.  
  
Conclusió:  
Segons el que s'establix en l'article 53.2.b del TRLOTUP, d'acord amb els criteris de l'annex VIII d'este, la modificació objecte del present informe no establix el marc per a projectes i altres activitats subjectes a avaluació d'impacte ambiental, no influïx en altres plans o programes, no té incidència en el model territorial vigent ni produïx increment en el consum de recursos, no suposa afecció sobre elements del patrimoni natural i cultural, per la qual cosa es pot concloure que el procediment d'avaluació ambiental simplificada és adequat per a determinar que la proposta de modificació no presenta efectes significatius sobre el medi ambient.»  
  
Segon  
Continuar la tramitació de la modificació d'acord amb el capítol III, del títol III, del llibre I, del TRLOTUP.  
  
Tercer  
Publicar esta resolució en el Diari Oficial de la Generalitat Valenciana, en el tauler d'anuncis i en la pàgina web municipal.  
  
Quart  
Fer saber que, de conformitat amb l'article 53.7 del TRLOTUP, esta resolució no serà susceptible de cap recurs, sense perjuí dels que, si és el cas, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjuí dels que siguen procedents en via administrativa contra l'acte, si és el cas, d'aprovació del pla o programa. I este informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la seua publicació. En estos casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
Paiporta, 13 de març de 2024.- L'alcalde accidental: Vicent Ciscar Chisbert.